બેઠકમાં કલેકટર ઉદીત અગ્રવાલે જણાવ્યુ હતુ કે, જિલ્લામાં આવેલ ડેમ, ચેકડેમ, ગામ તળાવ, સીમ તળાવની, ડેમના દરવાજા તથા તેની સાઈડોની ચકાસણી કરવી, શહેર અને ગ્રામ્ય વિસ્તારમાં પાણીનો નિકાલ સમયસર અને ઝડપી થાય તે માટે વોકળા, નાળા,ગટર અને કેનાલની સફાઈ કરાવવી, પાણીના નિકાલ માટેના સાધન સામગ્રી તૈયાર રાખવી, ગ્રામ્ય કક્ષાએ નદી અને વોકળા, કોઝવે અને પુલ ઉપર પાણીના લેવલની જાણકારી માટેના સાઈનીંગ બોર્ડ તથા ઈન્ડીકેટરો તાકીદે મુકવા, રસ્તામાં પડેલ ઝાડ તથા વાહનોને દૂર કરવા અને રસ્તાઓનું સમયસર રિપેરીંગ કરી વાહન વ્યવહાર ઝડપી શરૂ થાય તે માટે ભારે વાહનો, ડમ્પર, જેસીબી, ક્રેઈન જેવા સાધનો ઉપલબ્ધ રાખવા, પુરમાં ફસાયેલ લોકો તથા પશુઓને બચાવવા તરવૈયાની યાદી, હોડીઓ, લાઈફ-જેકેટ જેવા જરૂરી સાધનોની માહિતી અદ્યતન રાખવા, સ્વૈચ્છિક સંસ્થાઓની યાદી, સ્ટેટ ડીઝાસ્ટર રિસોર્સ નેટવર્ક તેમજ ઈન્ડીયા ડીઝાસ્ટર રિસોર્સ નેટવર્ક અંગેના ડેટા પણ અપડેટ કરવા, જિલ્લામાં આવેલ ઔદ્યોગિક ગૃહોએ તેમના હસ્તકના રાહત બચાવના તમામ ભારે વાહનો, ઉપકરણો અને મશીનરી ચેક કરી ચાલુ હાલતમાં રાખવા તેમજ ડ્રાઈવરો, જાણકાર કર્મચારીઓને હાજર રાખવા જેવી ઈમરજન્સીમાં બચાવ-રાહત કામગીરી માટે સમયસર ઉપયોગમાં લઈ શકાય, ટેલિફોન  અને મોબાઈલ નંબર સહિતની વિગતો અદ્યતન રાખવા ઉપસ્થિત અધિકારીઓને કલેકટરે તાકીદ કરી હતી.